b"\n_START_ARTICLE_\nLliga hondurenya de futbol\n_START_SECTION_\nHist\xc3\xb2ria\n_START_PARAGRAPH_\nAls anys 30 el futbol experiment\xc3\xa0 un gran creixement a Hondures. El 1936 es cre\xc3\xa0 la Direcci\xc3\xb3n de Cultura F\xc3\xadsica y Deportes. No fou per\xc3\xb2 fins al 1948, amb el naixement de la Liga Mayor de F\xc3\xbatbol Francisco Moraz\xc3\xa1n, que un futbol m\xc3\xa9s professionalitzat comen\xc3\xa7\xc3\xa0 a prendre forma._NEWLINE_Olimpia, Federal, Motagua, Argentina i Real Espa\xc3\xb1a foren els pioners de la Liga Mayor. El campionat s'inici\xc3\xa0 l'esmentat 1948 a l'estadi Tiburcio Car\xc3\xadas Andino, que acabava d'inaugurar-se. Tres anys m\xc3\xa9s tard, el 1951, es cre\xc3\xa0 la Federaci\xc3\xb3n Deportiva Extra Escolar de Honduras (F.N.D.E.H.) que es f\xc3\xa9u c\xc3\xa0rrec del campionat._NEWLINE_Una d\xc3\xa8cada m\xc3\xa9s tard, sota l'impuls de F\xc3\xa9derico Fort\xc3\xadn Aguilar, un dels promotors de la CONCACAF, i H\xc3\xa9merito F. Hern\xc3\xa1ndez sorg\xc3\xad la idea de crear la primera Lliga Nacional de Futbol. Els anys 1962 i 1963 la idea an\xc3\xa0 prenent for\xc3\xa7a, i amb l'ajut d'Alejandro Talbott, que estudiava a M\xc3\xa8xic, es copi\xc3\xa0 el format futbol\xc3\xadstic d'aquell pa\xc3\xads i el 1964 nasqu\xc3\xa9 la Liga Nacional No Aficionado de F\xc3\xbatbol de Honduras (LINAFUTH), encarregada d'organitzar la nova competici\xc3\xb3._NEWLINE_El 18 de juliol de 1965 es disput\xc3\xa0 la primera jornada del nou campionat hondureny. Actualment el format s'ha modificat adoptant el sistema habitual a la resta del continent amb dos competicions anuals, la d'Obertura i la de Clausura."